Haos în Grecia: Încă un incendiu a izbucnit în tabăra de refugiați Moria.
Tabăra de refugiați Moria din insula Lesbos a fost din nou cuprinsă de un incendiu. Moria era cea mai aglomerată tabără de refugiați din Grecia. Ministrul grec al Migrației: Refugiații au pornit singuri incendiile.
Cea mai aglomerată tabără de refugiați din Grecia a fost iar cuprinsă de flăcări.E al doilea incendiu în două zile. Din nou, mii de oameni au fugit să-și salveze viețile. Doar asta mai au mulți dintre refugiații din tabăra Moria."Voi dormi sub stele ca și restul oamenilor de aici. Nu am avut unde să mergem din moment ce totul a ars. Am dormit afară și o să continuăm să facem asta", spune Leonie Raymin, refugiat din Camerun."În acest moment, este un sentiment de neputință și disperare", explică coordonatorul Medici fără Frontiere, Giovanna Scacabarozzi.Mai mult de jumătate din tabăra Moria a fost distrusă de flăcăriGuvernul de la Atena a început să transporte o parte dintre refugiații rămași fără adăpost în centre de pe continent. Alții vor fi cazați în corturi noi care au fost aduse pe insula Lesbos. Dar ministrul grec al Migrației a spus că oamenii cazați în tabăra Moria și-au creat singuri probleme."Încă se investighează ce se întâmplă cu adevărat. Cert este că focul a fost pornit, din cauza carantinei, de către solicitanții de azil din unitate", a afirmat ministrul grec al Migrației, Notis Mitarakis.